Den Vest-Sjællandske Avis, 1833-08-06
Nyeste Post-Efterretninger. Det bedste Nye man herer er fra Grækenland Den berygtede Rebell-Chef Catil Bust, som udplyndrede Arta, faaer nu sin Straf, da han blev forfulgt af Paschaen af Janinas Tropper, saa kastede han sig ind paa det Græske Territorium, hvorhan faldt i Hænderne paa de Græsk Baierske Tropper, og man siger nu, at han skal udleveres til Sultanen. Mange af de Palikarer, som ledsagede ham ere tagne til Fange og skulle straffes efter Lovens Strenghed. En Goelette, som den 9de Juli ankom fra Mesolongi og Patra til Corfu, beretter: at det er fuldkomment roeligt i Grækenland og at ethvert Spor til Anarchie er forsvundet. Overalt hører man den Omhyggelighed prise, som Regentskabet anvender for at give Landet regelmæssige Jnstitutioner og gjore Grækenland lykkeligt og frit, især giør Regentskabets Præsident, Hr. v. Armannsperg sig meget yndet ved sin Liberalitet og sit behagelige og blide Forhold; bestandig udkomme mange Forordninger. Regentskabet beskiæstiger sig især med Videnskaberne og Underviisningen. Platos Skrifter, som vare forbudte under Greve Capodistrias Regiering, blive nu foredragne i alle høiere Skoler, ligesom alle det gamle Grækenlands berømte Philosopher og Skribenter. Saa oplivende lyde ikke Efterretningerne fra Jtalien, der giærer en misfornøiet Aand, en Higen efter en nye Tingenes Orden. Man antager at en hemmelig Conspiration giærer over den heele Halvøe, og man vil paastaae, at den ikke allene næres ved de Franskes langvarige Ophold i Ancona; men at selv en høi Person i dette Land skal hemmelig understøtte den. En Pater-Jnqvisitor er ankommen til Ancona, har der opslaget sin Boepæl, aflagt et Besøg hos Gen. Cubieres og som man troer, efter Aftale med ham, ladet en Person fængsle af religiøse Bevæggrunde. J Kirkestaten skal der især herske en giærende Stemning. - Da Conspirationen i Neapel var opdaget, saa indkom Addresser allevegne fra til Kongen; men Hs. Majestæt svarede paa dem i den meest tillidsfulde Tone om sin Armees Hengivenhed; de Skyldige bleve straffede; men videre Forfølgelser fandt ikke Sted. Kongen roses meget, han indfører en stor Oeconomie i Statsbestyrelsen og har afbetalt sin afdøde Faders Gield, for Neapels Rolighed er intet at befrygte. – Fra Turin skrives at kun 57 Personer ere som Deeltagere i Conspirationen blevne arresterede og 12 af dem dømte til Døden, hvilke selv have tilstaaet deres Forbrydelse; Kongen, som i Begyndelsen havde udviist Mildhed, seer sig nu nødsaget til at gaae tilværk med større Strenghed. Franske Blade ville derimod fortælle os, at der hersker en almindelig Misfornøielse i de Sardinske Stater, dog ikke saameget hos Middelstanden, som hos de Fornemme, hvilke ikke ynde Kongen og hos Almuen, som har Napoleons Regiering i Hovedet og ere Frankerige hengivne: Carl Albert afholdes fra alle Forandringer i Statsbestyrelsen deels ved Frygten for den Østerrigske Armee, som staaer paa Grændserne og deels ved sin Premierminister Latours Egenraadighed, som Kongen ikke drister sig til at bort fierne. - J Tydskland synes den giærende Stemning at sagtnes og at lægge sig, deels ved de kraftfulde Forholdsregler, som Regieringen betiener sig af og deels ogsaa ved deres Forsigtighed, Blidhed og Maadehold. Stændernes Forsamlinger udvise mindre Lidenskaber ighed og større Sindighed og det tegner til at bedre Tider ville vende tilbage. Dronningen og den nyefødte Prins befinde sig vel. De Franskes Dronning afreiste den 26 Juli til Paris for at overvære Juli Høitidelighederne; men forventes igien tilbage til Brüssel til den 8de August, da den unge Prins skal døbes; hans Fødsel skal have opvakt en almindelig Glæde i Belgien.